Globusa muzeo

La Globusa muzeo () troviĝas en la Palaco Mollard en Innere Stadt de Vieno (Aŭstrio).

 Historio 
La muzeo malfermiĝis en 1956 kaj ĝis nun estas la sola muzeo de globusoj en la tuta mondo. Ĝia kolekto formiĝis ekde la 19-a jarcento, do plejparto de la eksponaĵoj estis faritaj post 1850. Unue ĝi gastis en Hofburgo, poste iom vagadis diversloke kaj ekde 2005 hejmas en la tiu palaco.

 Kolekto 
La origina kolekto kreskis dum duonjarcento de 63 ĝis 600 globusoj, triono de kiuj videblas en la ekspozicio. Inter la plej elstaraj kaj impresaj estas globuso de Gemma Frisius farita ĉirkaŭ 1536, la 110 cm globusego de Vincenzo Coronelli kaj globusa paro de la fama kartografo Gerard Mercator, kreitaj respektive en 1541 kaj 1551.

 Ekspozicio 
La ekspozicio prezentas kelkdek diverstipajn globusojn. Funkcias interagaj informbudoj. Ĉiuj informoj estas prezentataj en la angla kaj germana.

 Eksteraj ligiloj 
 Oficiala retejo , 
  (raporto pri vizito en 2016)

 Referencoj 

Kategorio:Globusoj
Kategorio:Konstruaĵoj en Interna urbo (Vieno)
Kategorio:Teknikaj muzeoj
Kategorio:Muzeoj en Vieno
Kategorio:Organizaĵoj fonditaj en 1956
Kategorio:Muzeoj fonditaj en 1950-1959